Aceeași confruntare între concepția patriarhală și viziunea feministă este ilustrată și în nuvela de inspirație autobiografică, Tapetul galben, ce surprinde drama unei femei afectate de o depresie postpartum, pe care propriul soț, medic, o tratează izolând-o vreme de 3 luni într-o încăpere a cărei descriere întrunește toate elementele unei camere de ospiciu (pat metalic fixat în podea, gratii la ferestre, inele metalice în pereți și un angoasant tapet galben sfâșiat).